Eşkerayîye de ame vatene ke adirê Newroze yê Kawayî ewro bîyo sembolê têkoşînê şaranê Kurdîstan û rojhelatê Mîyanênî yê vera sîstemî. MLKP-Kurdîstanî pare kerd ke adirê Newroze Rojawan de bi serfîrazîya şorişî şarî reyde bi yew.
MLKP-Kurdîstanî vat: ''Ma Newroza 2022î bikerê roja serewedaritişê şaranê Kurdîstanî yê vera îşxal, hemkarî, zulmê zîndanan û tecrîdî. Ma Newroze bikerê roja wedarnayîşê tedaya Rayberê Şarê Kurdî Ocalanî û tepişteyanê şorişgêran, roja pîlkerdişê yewîya neteweyîye. Ma her ca de adirê serewedaritişî seba Kurdîstanê azadî yê yewbîyayeyî hîna xurtêr bivisnê ta.''
